3. pielikums
Ministru kabineta

2015. gada 30. jūnija

noteikumiem Nr. 356

**Primāro paraugu apraksts un laboratorijas paraugu minimālais lielums gaļai un gaļas produktiem, arī putnu gaļai un putnu gaļas produktiem**

|  |  |  |  |  |
| --- | --- | --- | --- | --- |
| Nr.p. k. | Preču klasifikācija | Piemēri | Primārais ņemamais paraugs | Katra laboratorijas parauga minimālais daudzums |
| **I. Primārie dzīvnieku izcelsmes produkti** |
| 1. | Zīdītājdzīvnieku gaļa.Lai kontrolētu taukos šķīstošo pesticīdu atlieku atbilstību maksimāli pieļaujamajam pesticīdu atlieku daudzumam, paraugus ņem saskaņā ar šā pielikuma 2. punktu |
| 1.1. | lieli zīdītāj­dzīvnieki – viss liemenis vai tā puse, parasti ≤ 10 kg | liellopi, aitas, cūkas | visa diafragma vai tās daļa, ja nepieciešams, kopā ar kakla muskuli | 0,5 kg |
| 1.2. | mazi zīdītājdzīvnieki – viss liemenis | truši | viss liemenis vai pakaļējās ceturtdaļas | 0,5 kg pēc ādas novilkšanas un atkaulošanas |
| 1.3. | zīdītājdzīvnieku gaļas daļas – vaļējas, svaigas, atdzesētas, saldētas, iepakotas vai citādā veidā | liemeņa ceturtdaļas, kakla–plecu gabali, muguras–krūšu–jostas gabali, pleca daļas | visa vienība vai visas vienības vai lielas vienības daļa | 0,5 kg pēc atkaulošanas |
| 1.4. | zīdītājdzīvnieku gaļas daļas –saldētas, nefasētas | liemeņa ceturtdaļas, kakla–plecu gabali | no konteinera šķērsgriezumā ņemta sasaldēta gaļa vai veselas atsevišķas gaļas daļas | 0,5 kg pēc atkaulošanas |
| 2. | Zīdītājdzīvnieku tauki, arī liemeņa tauki.Tauku paraugus, kas ņemti atbilstoši šā pielikuma 2.1., 2.2. un 2.3. apakšpunkta nosacījumiem, var izmantot, lai noteiktu tauku vai visa produkta atbilstību attiecīgajam maksimāli pieļaujamajam pesticīdu atlieku daudzumam |
| 2.1. | lieli zīdītājdzīvnie-ki – veseli liemeņi vai to puse, parasti ≥ 10 kg | liellopi, aitas, cūkas | nieru, vēderdobuma vai zemādas tauki, izgriezti no viena dzīvnieka | 0,5 kg |
| 2.2. | mazi zīdītājdzīvnie­ki kaušanas apstākļos – veseli liemeņi vai to puse < 10 kg |  | vēderdobuma vai zemādas tauki no viena vai vairākiem dzīvniekiem | 0,5 kg |
| 2.3. | zīdītājdzīvnieku gaļas daļas | kājas, kakla–plecu gabali, muguras–krūšu–jostas gabali | redzamie tauki, kas nogriezti no vienas vienības vai vairākām vienībām | 0,5 kg |
|  |  |  | veselas vienības vai veselu vienību daļas, ja tauki nav nogriežami | 2 kg |
| 2.4. | zīdītājdzīvnieku taukaudi – nefasēti |  | vienības, kas ņemtas ar parauga ņemšanas ierīci vismaz no trim vietām | 0,5 kg |
| 3. | Zīdītājdzīvnieku subprodukti |
| 3.1. | zīdītājdzīvnieku aknas – svaigas, atdzesētas, saldētas |  | visas aknas vai aknu daļa | 0,4 kg |
| 3.2. | zīdītājdzīvnieku nieres – svaigas, atdzesētas, saldētas |  | viena vai abas nieres no viena vai diviem dzīvniekiem | 0,2 kg |
| 3.3. | zīdītājdzīvnieku sirdis – svaigas, atdzesētas, saldētas |  | veselas sirdis vai, ja tās ir lielas, tikai kambara daļa | 0,4 kg |
| 3.4. | citi zīdītājdzīvnieku subprodukti – svaigi, atdzesēti, saldēti |  | daļa vai vesela vienība no viena vai vairākiem dzīvniekiem vai šķērsgriezums, kas ņemts no nefasēta saldēta produkta | 0,5 kg |
| 4. | Putnu gaļa.Lai kontrolētu taukos šķīstošu pesticīdu atlieku atbilstību maksimāli pieļaujamajam pesticīdu atlieku daudzumam, paraugus ņem saskaņā ar šī pielikuma 5. punktu |
| 4.1. | lieli putnu liemeņi > 2 kg | tītari, zosis, gaiļi, kapauni, pīles | ciskas, kājas un pārējā tumšā gaļa | 0,5 kg pēc ādas novilkšanas un atkaulošanas |
| 4.2. | vidēji putnu liemeņi (0,5–2 kg) | vistas, pērļu vistiņas, cāļi | ciskas, kājas un pārējā tumšā gaļa vismaz no trijiem putniem | 0,5 kg pēc ādas novilkšanas un atkaulošanas |
| 4.3. | nelieli putnu liemeņi < 0,5 kg | paipalas, baloži | vismaz sešu putnu liemeņi | 0,2 kg muskuļu audu |
| 4.4. | putnu daļas – svaigas, atdzesētas, saldētas, iepakotas mazumtirdzniecībai vai vairumtirdz­niecībai | kājas, ceturtdaļas, krūtiņas un spārni | iepakotas vienības vai atsevišķas vienības | 0,5 kg pēc ādas novilkšanas un atkaulošanas |
| 5. | Mājputnu tauki, arī ķermeņa tauki.Tauku paraugus, kas ņemti atbilstoši šā pielikuma 5.1. un 5.2. apakšpunkta nosacījumiem, var izmantot, lai noteiktu tauku vai visa produkta atbilstību attiecīgajam maksimāli pieļaujamajam pesticīdu atlieku daudzumam |
| 5.1. | putni kaušanas apstākļos – veseli vai liemeņa daļa | cāļi, tītari | vēderdobuma tauku vienības vismaz no trim putniem | 0,5 kg |
| 5.2. | putnu gaļas daļas | kājas, baltā gaļa | redzamie tauki, kas nogriezti no vienības vai vairākām vienībām | 0,5 kg |
|  |  |  | vesela vienība vai veselas vienības daļas, ja tauki nav nogriežami | 2 kg |
| 5.3. | putnu taukaudi – nefasēti |  | vienības, kas vismaz no trijām vietām ņemtas ar parauga ņemšanas ierīci  | 0,5 kg |
| 6. | Putnu subprodukti |
| 6.1. | pārtikā lietojami putnu subprodukti, izņemot zosu un pīļu aknu tauki un līdzīgi augstvērtīgi produkti |  | vienības vismaz no sešiem putniem vai no konteinera šķērsgriezumā ņemts subprodukts | 0,2 kg |
| 6.2. | zosu un pīļu aknu tauki un līdzīgi augstvērtīgi produkti |  | vienība no viena putna vai no konteinera šķērsgriezumā ņemts produkts | 0,05 kg |
| **II. Pārstrādāti dzīvnieku izcelsmes produkti** |
| 7. | Pārējie dzīvnieku izcelsmes pārtikas produkti, žāvēta gaļa.Atvasināti dzīvnieku izcelsmes produkti, pārstrādāti dzīvnieku tauki (arī kausēti un ekstrahēti tauki).Pārstrādes produkti, kam ir viena sastāvdaļa (ar apņemošo šķidrumu vai bez tā, ar pārtikas piedevām un garšvielām vai bez tām), parasti iepakoti un gatavi patērēšanai pēc kulinārās apstrādes vai bez tās.Pārstrādes produkti, kam ir vairākas sastāvdaļas, arī produkti, kuros ir gan augu, gan dzīvnieku sastāvdaļas, ja dzīvnieku izcelsmes sastāvdaļa (sastāvdaļas) ir dominējošā |
| 7.1. | sasmalcināti, vārīti, konservēti, žāvēti, kausēti vai citādi pārstrādāti zīdītājdzīvnieku vai putnu produkti, arī produkti, kuros ir vairākas sastāvdaļas (piemēram, šķiņķis, desa, malta liellopu gaļa, cāļa pastēte) | šķiņķis, desa, malta liellopu gaļa, cāļu pastēte | iepakotas vienības vai no konteinera šķērsgriezumā ņemts produkts, vai vienības (arī sula, ja tāda ir), kas ņemtas ar parauga ņemšanas ierīci | 0,5 kg vai 2 kg, ja tauku saturs ir < 5 % |

Zemkopības ministrs Jānis Dūklavs